Komission kertomus kuljetettavista Painelaitteista Annetun Neuvoston direktiivin 99/36/EY soveltamisesta jäsenvaltioissa /* KOM/2005/0415 lopull. */





[pic] | EUROOPAN YHTEISÖJEN KOMISSIO | Bryssel 9.9.2005 KOM(2005) 415 lopullinen KOMISSION KERTOMUS KULJETETTAVISTA PAINELAITTEISTA ANNETUN NEUVOSTON DIREKTIIVIN 99/36/EY SOVELTAMISESTA JÄSENVALTIOISSA SISÄLLYSLUETTELO 1. DIREKTIIVI 99/36/EY 3 2. DIREKTIIVIN 99/36/EY 4 ARTIKLA 4 3. DIREKTIIVIN 4 ARTIKLAN SOVELTAMINEN JÄSENVALTIOISSA 4 4. DIREKTIIVIN 4 ARTIKLAN TÄYTÄNTÖÖNPANO JÄSENVALTIOISSA 4 5. PÄÄTELMÄT JA SUOSITUKSET 5 LIITE: TIIVISTELMÄ DIREKTIIVIN 99/36/EY 4 ARTIKLA SOVELTAMISESTA JA TÄYTÄNTÖÖNPANOSTA JÄSENVALTIOISSA 6 KOMISSION KERTOMUS KULJETETTAVISTA PAINELAITTEISTA ANNETUN NEUVOSTON DIREKTIIVIN 99/36/EY SOVELTAMISESTA JÄSENVALTIOISSA 1. DIREKTIIVI 99/36/EY Kuljetettavista painelaitteista 29. huhtikuuta 1999 annettu neuvoston direktiivi 99/36/EY[1], sellaisena kuin se on muutettuna[2], on tuotteiden sääntelyssä ja sen piiriin kuuluvassa kyseisten laitteiden sertifioinnissa sovellettavan ’uuden lähestymistavan’ mukainen säädös. Direktiivin tarkoituksena on parantaa vaarallisten aineiden sisämaakuljetuksissa käytettävien kuljetettavien painelaitteiden turvallisuutta ja varmistaa näiden laitteiden vapaa liikkuvuus yhteisössä, mukaan luettuina niiden markkinoille saattaminen ja toistuva käyttö. Direktiivin 99/36/EY liitteissä IV ja V määritetään uusien ja olemassa olevien laitteiden sertifiointia koskevat menettelyt, ja ne käsittävät: - uusien kuljetettavien painelaitteiden vaatimustenmukaisuuden arvioinnin ; - olemassa olevien painelaitteiden vaatimustenmukaisuuden uudelleenarvioinnin ja määräaikaistarkastukset . Direktiivissä säädetään myös, että laitteita saavat sertifiointimenettelyjä noudattaen sertifioida ainoastaan jäsenvaltioiden toimivaltaisten viranomaisten nimeämät erityiset tarkastuslaitokset. Vaatimustenmukaisuuden arvioinnit ja uudelleenarvioinnit on yleensä annettava ilmoitettujen laitosten tehtäväksi. Vaatimustenmukaisuuden arviointeja, jotka koskevat uusien laitteiden saattamista yksittäisen jäsenvaltion kansallisille markkinoille , sekä määräaikaistarkastuksia saavat kuitenkin suorittaa myös hyväksytyt laitokset . Direktiivin liitteissä I, II ja III esitetään vähimmäisvaatimukset, jotka ilmoitettujen ja hyväksyttyjen laitosten on täytettävä. Direktiivin liitteessä VII määrätään, että laitteet on sertifioinnin merkiksi varustettava pii-merkinnällä . Direktiivissä velvoitettiin jäsenvaltiot antamaan ja julkaisemaan direktiivin edellyttämä lainsäädäntö viimeistään 1. joulukuuta 2000. Lisäksi niiden oli määrä antaa direktiivin soveltamissäännökset viimeistään 1. heinäkuuta 2001, mutta tätä määräaikaa pidennettiin joidenkin laitteiden osalta. Täytäntöönpanopäivämäärä lykättiin paineastioiden, pullopakettien tai pullokonttien ja säiliöiden osalta 1. päivään heinäkuuta 2005 komission 18. heinäkuuta 2003 tekemällä päätöksellä.[3] 2. DIREKTIIVIN 99/36/EY 4 ARTIKLA Direktiivin 99/36/EY 4 artikla sisältää säännöksiä, jotka koskevat kuljetettavien painelaitetuotteiden saattamista yksittäisen jäsenvaltion kansallisille markkinoille . 4 artiklan mukaan jäsenvaltiot voivat sallia alueellaan sellaisten astioiden markkinoille saattamisen, kuljetuksen ja käyttöönoton, joiden vaatimustenmukaisuuden arvioinnin on tehnyt hyväksytty laitos . 4 artiklan 5 kohdan mukaan komissio valvoo ja arvioi 4 artiklan vaikutuksia 1. heinäkuuta 2004 alkaen sekä raportoi niistä neuvostolle ja Euroopan parlamentille. Tätä varten tehtiin heinäkuussa 2004 kysely, jossa jäsenvaltioita pyydettiin antamaan komissiolle tietoja 4 artiklan soveltamisesta ja täytäntöönpanosta niiden alueella. Kreikkaa lukuun ottamatta kaikki jäsenvaltiot toimittivat pyydetyt tiedot. Kyselyn keskeiset kohdat olivat seuraavat kaksi kysymystä, jotka koskivat 4 artiklan soveltamista ja täytäntöönpanoa: 1. ”Salliiko [jäsenvaltio] alueellaan sellaisten astioiden markkinoille saattamisen, kuljetuksen ja käyttöönoton, joiden vaatimustenmukaisuuden arvioinnin on tehnyt hyväksytty laitos 4 artiklan 1 kohdan sallimalla tavalla? Jos sallii, ilmoittakaa maanne lainsäädännön asianomainen kohta ja selostakaa, mitä vaatimustenmukaisuuden arvioinnin moduuleja nämä hyväksytyt laitokset saavat käyttää (mikäli kyseessä ovat eri moduulit kuin 4 artiklan 4 kohdassa tarkoitetut).” 2. ”Onko jokin oikeussubjekti hakenut hyväksymistä hyväksytyksi laitokseksi nimenomaan edellä mainittujen astioiden kansallisille markkinoille saattamista varten? Kuinka monelle niistä oikeussubjekteista, jotka ovat hakeneet hyväksymistä hyväksytyiksi laitoksiksi tätä tarkoitusta varten, on myönnetty hyväksyntä? Jäsenvaltioiden vastaukset näihin kysymyksiin on esitetty tiivistetysti tämän kertomuksen liitteenä olevassa taulukossa. 3. DIREKTIIVIN 4 ARTIKLAN SOVELTAMINEN JÄSENVALTIOISSA Kysymykseen 1 annetut vastaukset osoittavat, että monet jäsenvaltioista eivät ole käyttäneet hyväkseen 4 artiklan suomaa mahdollisuutta. Kaikkiaan kymmenen jäsenvaltiota (Belgia Ranska, Irlanti, Italia, Liettua, Unkari, Malta, Alankomaat, Slovenia ja Yhdistynyt kuningaskunta), on päättänyt hyödyntää mahdollisuutta. 14 jäsenvaltiota on puolestaan jättänyt sen hyödyntämättä (Kreikalta ei saatu vastausta). 4. DIREKTIIVIN 4 ARTIKLAN TÄYTÄNTÖÖNPANO JÄSENVALTIOISSA Kysymykseen 2 saadut vastaukset osoittavat että 4 artiklan käytännön täytäntöönpano on hädin tuskin alkanut. Vaikka kymmenen jäsenvaltiota on päättänyt käyttää hyväksi 4 artiklan tarjoamaa mahdollisuutta, ainoastaan Liettuassa, Unkarissa ja Sloveniassa on jätetty hyväksytyksi laitokseksi pääsyä koskevia hakemuksia. Yksikään hakijoista ei kuitenkaan ole vielä saanut hyväksyntää. 5. PÄÄTELMÄT JA SUOSITUKSET Enemmistö jäsenvaltioista on päättänyt olla hyödyntämättä direktiivin 99/36/EY 4 artiklan suomaa mahdollisuutta kansallisessa lainsäädännössään. Toisin sanoen valtaosa jäsenvaltioista ei salli, että hyväksytyt laitokset suorittaisivat vaatimustenmukaisuuden arviointeja uusien kuljetettavien painelaitteiden saattamiseksi kansallisille markkinoille. Lisäksi niissä jäsenvaltioissa, jotka ovat käyttäneet hyväksi 4 artiklassa annettua mahdollisuutta, käytännön täytäntöönpano ei ole edennyt juurikaan alkua pidemmälle. Hakemuksia, jotka koskevat hyväksytyksi laitokseksi hyväksymistä, on käsiteltävinä ainoastaan Liettuassa, Unkarissa ja Sloveniassa, mutta yhtään hyväksyntää ei ole toistaiseksi myönnetty. Koska direktiivin täytäntöönpano on ollut 1. heinäkuuta 2005 asti vain osittaista, direktiivin 4 artiklaa koskevat lopulliset päätelmät olisi tehtävä ja sitä koskevat suositukset annettava vasta kyseisen päivämäärän jälkeen, toisin sanoen vasta sitten, kun direktiiviä sovelletaan täydessä laajuudessa kaikkiin kuljetettaviin painelaitteisiin (mukaan luettuina paineastiat, pullopaketit tai pullokontit ja säiliöt). Komissio palaa asiaan siinä vaiheessa kun jäsenvaltiot ovat saaneet kokemuksia direktiivin soveltamisesta täydessä laajuudessa. LIITE TIIVISTELMÄ DIREKTIIVIN 99/36/EY 4 ARTIKLA SOVELTAMISESTA JA TÄYTÄNTÖÖNPANOSTA JÄSENVALTIOISSA JÄSENVALTIOT | Vastaus kysymykseen 1 | Vastaus kysymykseen 2 | BELGIQUE – BELGIÊ (Belgia) | KYLLÄ | EI | CESKA REPUBLIKA (Tšekin tasavalta) | EI | EI | DANMARK (Tanska) | EI | EI | DEUTSCHLAND (Saksa) | EI | EI | EESTI (Viro) | EI | EI | ELLAS (Kreikka) | - | - | ESPAÑA (Espanja) | EI | EI | FRANCE (Ranska) | KYLLÄ | EI | IRELAND (Irlanti) | KYLLÄ | EI | ITALIA (Italia) | KYLLÄ | EI | KYPROS (Kypros) | EI | EI | LATVIJA (Latvia) | EI | EI | LIETUVA (Liettua) | KYLLÄ | KYLLÄ (ei vielä hyväksyntiä) | LUXEMBOURG (Luxemburg) | EI | EI | MAGYARORSZAG (Unkari) | KYLLÄ | KYLLÄ (ei vielä hyväksyntiä) | MALTA (Malta) | KYLLÄ | EI | NEDERLAND (Alankomaat) | KYLLÄ | EI | ÖSTERREICH (Itävalta) | EI | EI | POLSKA (Puola) | EI | EI | PORTUGAL (Portugali) | EI | EI | SLOVENIJA (Slovenia) | KYLLÄ | KYLLÄ (ei vielä hyväksyntiä) | SLOVENSKO (Slovakia) | EI | EI | SUOMI (Suomi) | EI | EI | SVERIGE (Ruotsi) | EI | EI | UNITED KINGDOM (Yhdistynyt kuningaskunta) | KYLLÄ | EI | [1] EYVL L 138, 1.6.1999, s. 20. [2] Direktiivi 99/36/EY on muutettu 4. tammikuuta 2001 annetulla komission direktiivillä 2001/2/EY (EYVL L 5, 10.1.2001, s. 4) ja 6. kesäkuuta 2002 annetulla komission direktiivillä 2002/50/EY (EYVL L 149. 7.6.2002, s. 28) direktiivin liitteiden saattamiseksi tekniikan kehityksen tasalle. [3] EUVL L 183, 22.7.2003, s. 45.